พระราชกฤษฎีกากำหนดเขตที่ดิน ในท้องที่ตำบลเกาะยาวใหญ่ อำเภอเกาะยาว จังหวัดพังงา ให้เป็นเขตปฏิรูปที่ดิน พ.ศ.2536
พระราชกฤษฎีกา
กำหนดเขตที่ดิน
ในท้องที่ตำบลเกาะยาวใหญ่
อำเภอเกาะยาว
จังหวัดพังงา ให้เป็นเขตปฏิรูปที่ดิน
พ.ศ. ๒๕๓๖
 

ภูมิพลอดุลยเดช
ป.ร.
ให้ไว้ ณ วันที่
๒๔ พฤศจิกายน พ.ศ. ๒๕๓๖
เป็นปีที่ ๔๘
ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ
ให้ประกาศว่า

โดยที่เป็นการสมควรกำหนดเขตที่ดิน
ในท้องที่ตำบลเกาะยาวใหญ่ อำเภอเกาะยาว จังหวัดพังงา ให้เป็นเขตปฏิรูปที่ดิน 

อาศัยอำนาจตามความในมาตรา
๑๗๕ ของรัฐธรรมนูญแห่งราชอาณาจักรไทย และมาตรา ๒๕ วรรคหนึ่ง
แห่งพระราชบัญญัติการปฏิรูปที่ดินเพื่อเกษตรกรรม พ.ศ. ๒๕๑๘
จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้

มาตรา
๑ พระราชกฤษฎีกานี้เรียกว่า พระราชกฤษฎีกากำหนดเขตที่ดินในท้องที่ตำบลเกาะยาวใหญ่
อำเภอเกาะยาว จังหวัดพังงา ให้เป็นเขตปฏิรูปที่ดิน พ.ศ. ๒๕๓๖

มาตรา
๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา
๓
ให้ที่ดินในเขตท้องที่ตำบลเกาะยาวใหญ่ อำเภอเกาะยาว จังหวัดพังงา
ในเขตป่าสงวนแห่งชาติ ป่าช่องหลาด บางส่วน
ภายในแนวเขตตามแผนที่ท้ายพระราชกฤษฎีกานี้ เป็นเขตปฏิรูปที่ดิน

มาตรา
๔ ให้รัฐมนตรีว่าการกระทรวงการคลัง
รัฐมนตรีว่าการกระทรวงเกษตรและสหกรณ์และรัฐมนตรีว่าการกระทรวงมหาดไทยรักษาการตามพระราชกฤษฎีกานี้


ผู้รับสนองพระบรมราชโองการ
ชวน หลีกภัย
นายกรัฐมนตรี
[เอกสารแนบท้าย]

๑. แผนที่ท้ายพระราชกฤษฎีกากำหนดเขตที่ดิน
ในท้องที่ตำบลเกาะยาวใหญ่ อำเภอเกาะยาว จังหวัดพังงา ให้เป็นเขตปฏิรูปที่ดิน พ.ศ.
๒๕๓๖

(ดูข้อมูลจากภาพกฎหมาย)
หมายเหตุ
:- เหตุผลในการประกาศใช้พระราชกฤษฎีกาฉบับนี้ คือ เนื่องจากในท้องที่ตำบลเกาะยาวใหญ่
อำเภอเกาะยาว จังหวัดพังงา มีเกษตรกรผู้ไม่มีที่ดินประกอบเกษตรกรรมเป็นของตนเอง
หรือมีที่ดินเล็กน้อยไม่เพียงพอแก่การครองชีพ
หรือต้องเช่าที่ดินของผู้อื่นประกอบเกษตรกรรมอยู่เป็นจำนวนมาก
และโดยที่คณะรัฐมนตรีมีมติให้ดำเนินการปฏิรูปที่ดินเพื่อเกษตรกรรมในที่ดินเขตป่าสงวนแห่งชาติ
ป่าช่องหลาด ในส่วนที่มีสภาพเป็นป่าเสื่อมโทรมแล้ว สมควรกำหนดเขตที่ดินที่ในท้องที่ดังกล่าวให้เป็นเขตปฏิรูปที่ดิน จึงจำเป็นต้องตราพระราชกฤษฎีกานี้



























ศิรวัชร์/จัดทำ
๒๒ มิถุนายน
๒๕๖๐


[๑]
ราชกิจจานุเบกษา เล่ม ๑๑๐/ตอนที่ ๒๐๔/ฉบับพิเศษ หน้า ๑๐๐/๘ ธันวาคม ๒๕๓๖